CELEX: 62012CA0286
Language: et
Date: 2012-11-06 00:00:00
Title: Kohtuasi C-286/12: Euroopa Kohtu (esimene koda) 6. novembri 2012 . aasta otsus — Euroopa Komisjon versus Ungari (Liikmesriigi kohustuste rikkumine — Sotsiaalpoliitika — Võrdne kohtlemine töö saamisel ja kutsealale pääsemisel — Direktiiv 2000/78/EÜ — Artikkel 2 ja artikli 6 lõige 1 — Siseriiklikud õigusnormid, mille kohaselt peavad kohtunikud, prokurörid ja notarid 62-aastaseks saamisel teenistusest lahkuma — Õigustatud eesmärgid, mis põhjendavad erinevat kohtlemist võrreldes alla 62-aastaste töötajatega — Üleminekuperioodi proportsionaalsus)

12.1.2013   
            
            
               ET
            
            
               Euroopa Liidu Teataja
            
            
               C 9/22
            
         Euroopa Kohtu (esimene koda) 6. novembri 2012. aasta otsus — Euroopa Komisjon versus Ungari
   (Kohtuasi C-286/12) (1)
   
   (Liikmesriigi kohustuste rikkumine - Sotsiaalpoliitika - Võrdne kohtlemine töö saamisel ja kutsealale pääsemisel - Direktiiv 2000/78/EÜ - Artikkel 2 ja artikli 6 lõige 1 - Siseriiklikud õigusnormid, mille kohaselt peavad kohtunikud, prokurörid ja notarid 62-aastaseks saamisel teenistusest lahkuma - Õigustatud eesmärgid, mis põhjendavad erinevat kohtlemist võrreldes alla 62-aastaste töötajatega - Üleminekuperioodi proportsionaalsus)
   2013/C 9/35
   Kohtumenetluse keel: ungari
   
      Pooled
   
   
      Hageja: Euroopa Komisjon (esindajad: J. Enegren ja K. Talabér-Ritz)
   
      Kostja: Ungari (esindaja: M.Z. Fehér)
   
      Ese
   
   Liikmesriigi kohustuste rikkumine — Nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (EÜT L 303, lk 16; ELT eriväljaanne 05/04, lk 79), artikli 2 ja artikli 6 lõike 1 rikkumine — Siseriiklikud õigusnormid, mille kohaselt peavad kohtunikud, prokurörid ja notarid 62-aastaseks saamisel teenistusest lahkuma — Selliste õigustatud eesmärkide puudumine, mis põhjendavad seda erinevat kohtlemist võrreldes alla 62-aastaste töötajatega — Üleminekuperioodi (üks aasta) ebaproportsionaalsus
   
      Resolutsioon
   
   
               1.
            
            
               Kuna Ungari on võtnud vastu siseriiklikud õigusnormid, mille kohaselt peavad kohtunikud, prokurörid ja notarid 62-aastaseks saamisel teenistusest lahkuma, mis viib erineva kohtlemiseni vanuse alusel, ilma et see oleks taotletavate eesmärkide suhtes proportsionaalne, siis on Ungari rikkunud nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, artiklist 2 ja artikli 6 lõikest 1 tulenevaid kohustusi.
            
         
               2.
            
            
               Mõista kohtukulud välja Ungarilt.
            
         
      (1)  ELT C 217, 21.7.2012.